Eleanor Nwadinobi

Eleanor Nwadinobi jẹ́ Dókítà alábẹ́rẹ́ ọmọ orílẹ̀-èdè Nàìjíríà àti ajà fún ètò ìlera tó péye fún àwọn obìnrin. Òun ni obìnrin àkọ́kọ́ tí a kọ́kọ́ yàn gẹ́gẹ́ bi ààrẹ Medical Women International Association.
 Ìpìlẹ̀ rẹ̀ 
Bàbá Eleanor jẹ́ ọmọ Ìpínlẹ̀ Ábíá, Nàìjíríà, ìyá rẹ̀ sì wá láti orílẹ̀-èdè Jamaica. Àwọn méjèèjì pàdé ní London nígbà tí bàbá rẹ̀ ń kọ́ nípa ìmọ̀ ìṣègùn òyìnbó ti àwọn ẹranko ní Yunifásítì ti London àti tí ìyá rẹ̀ ń kó nípa iṣẹ́ Núrsì.

Eleanor lọ ọ̀pọ̀lọpọ̀ ilé-ìwé nítorí iṣẹ́ tí bàbá rẹ̀ ń ṣe àti nítorí ìjà abẹ́lé Nàìjíríà. Ó lọ ilé ìwé Queen’s School, Enugu; Saint Louis Grammar School, Ibadan; àti International School, Yunifásitì ìlú Ibadan. Ó kàwé gboyè nínú ìmò ìṣègùn òyìnbó ní Yunifásítì ilẹ̀ Nàìjíríà. Ó tẹ̀síwájú láti gba àmì-ẹ̀yẹ master’s degree nínú ìmọ̀ ètọ́ ọmọ ènìyàn ní European Inter-University Centre, Venice, Italy.

 Àwọn Ìtọ́kasí